CELEX: 62022TN0117
Language: et
Date: 2022-03-02 00:00:00
Title: Kohtuasi T-117/22: 2. märtsil 2022 esitatud hagi – Grodno Azot ja Khimvolokno Plant versus nõukogu

7.6.2022   
            
            
               ET
            
            
               Euroopa Liidu Teataja
            
            
               C 222/30
            
         
      2. märtsil 2022 esitatud hagi – Grodno Azot ja Khimvolokno Plant versus nõukogu
      (Kohtuasi T-117/22)
      (2022/C 222/51)
      Kohtumenetluse keel: inglise
      
         Pooled
      
      
         Hagejad: Grodno Azot AAT (Grodno, Valgevene) ja Khimvolokno Plant (Grodno) (esindajad: advokaadid N. Tuominen ja L. Engelen)
      
         Kostja: Euroopa Liidu Nõukogu
      
         Nõuded
      
      Hageja palub Üldkohtul:
      
                  —
               
               
                  tühistada nõukogu 2. detsembri 2021. aasta rakendusotsus (ÜVJP) 2021/2125, millega rakendatakse otsust 2012/642/ÜVJP, mis käsitleb piiravaid meetmeid seoses olukorraga Valgevenes (1), ja nõukogu 2. detsembri 2021. aasta rakendusmäärus (EL) 2021/2124, millega rakendatakse määruse (EÜ) nr 765/2006, milles käsitletakse piiravaid meetmeid Valgevene suhtes, artikli 8a lõiget 1 (2), (edaspidi „vaidlustatud aktid“);
               
            
                  —
               
               
                  mõista hageja kohtukulud välja nõukogult.
               
            
         Väited ja peamised argumendid
      
      Hagi põhjenduseks esitab hageja kaks väidet.
      
                  1.
               
               
                  Esimene väide, et hagejate kandmisega vaidlustatud aktide lisadesse tegi nõukogu ilmselge hindamisvea. Nimelt väidavad hagejad, et vaidlustatud aktid sisaldavad põhjendamata, faktiliselt ebaõigeid ja tõendamata põhjuseid nende loetellu kandmiseks. Lisaks ei nähtu neist puudulikult esitatud põhjustest piisavalt kindlat seost aktide kohaldamisalaga.
               
            
                  2.
               
               
                  Teine väide, et vaidlustatud aktid ei vasta individuaalsete sanktsioonide vastuvõtmiseks nõutavale tõendamistasemele. Nõukogu rakendas sellega, et ta üritas kasutada üksikakte selleks, piirata välisriigi omandis oleva ettevõtja äritegevust ja kasumi saamist, ebaseaduslikku liiki meedet.
               
            
         (1)  ELT L 430 I, lk 16.
      
         (2)  ELT L 430 I, lk 1.